Diari Oficial de la Generalitat Valenciana


Sumari del DOGV 7934, del 12-12-2016 (2016/9842)

ACORD de 2 de desembre de 2016, del Consell, pel qual s'autoriza la consellera de Sanitat Universal i Salut Pública perquè aprove l'expedient de rescabalament 35/2016 i la imputació, a càrrec del pressupost de l'exercici 2016, de les obligacions incloses en l'expedient esmentat, adquirides al llarg de l'exercici 2015 i anteriors per la prestació de conformitat de serveis i subministraments als diferents centres de gestió de la conselleria esmentada.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7934

Data del DOGV
:   12-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9842


Data del document
:   02-12-2016

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 2 de desembre de 2016, del Consell, pel qual s'autoriza la consellera de Sanitat Universal i Salut Pública perquè aprove l'expedient de rescabalament 35/2016 i la imputació, a càrrec del pressupost de l'exercici 2016, de les obligacions incloses en l'expedient esmentat, adquirides al llarg de l'exercici 2015 i anteriors per la prestació de conformitat de serveis i subministraments als diferents centres de gestió de la conselleria esmentada. [2016/9842]  
En aplicació del que es disposa en els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon a la persona titular de la Conselleria de Sanitat Universal i Salut Pública resoldre, amb l'autorització prèvia del Consell, els expedients de rescabalament tramitats per l'esmentada conselleria.  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació de l'expedient esmentat està justificada per la necessitat d'atendre el compliment de les obligacions econòmiques de la Generalitat, en haver rebut satisfactòriament els centres de gestió dependents de la conselleria els serveis i subministraments compresos en l'esmentat expedient.  
Pel que s'ha exposat, en compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, el Consell, prèvia deliberació, en la reunió del 2 de desembre de 2016,  
  
  
  
ACORDA  
  
Primer  
Autoritzar l'aprovació de l'expedient de rescabalament 35/2016 per la titular de la Conselleria de Sanitat Universal i Salut Pública.  
  
  
Segon  
Autoritzar la imputació al pressupost ordinari de la Conselleria de les obligacions que figuren en l'expedient esmentat, per import de 80.560.670,40 euros, IVA inclòs, i que s'han adquirit amb les empreses que han prestat de conformitat els serveis i subministraments compresos en la relació d'obligacions pendents de pagament de l'expedient esmentat als centres de gestió de la conselleria al llarg de l'exercici 2015 i anteriors.  
  
València, 2 de desembre de 2016  
  
La consellera secretària,  
MÓNICA OLTRA JARQUE